**Likumprojekta**

**“Grozījums Sugu un biotopu aizsardzības likumā” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījums Sugu un biotopu aizsardzības likumā” (turpmāk – Likumprojekts) izstrādāts pēc Vides aizsardzības un reģionālās attīstības ministrijas iniciatīvas ar mērķi pilnveidot esošo regulējumu kompensāciju jomā.Likumprojekts stāsies spēkā pēc tā izsludināšanas Oficiālo publikāciju un tiesiskās informācijas likumā noteiktajā kārtībā. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likumprojekts izstrādāts pamatojoties uz Ministru kabineta 2021. gada 18. februāra sēdes protokollēmuma Nr.18 22.§ 2. punktu. Tas izstrādāts, lai nodrošinātu Sugu un biotopu aizsardzības likuma (turpmāk – Likums) un Ministru kabineta 2021. gada 18. februāra noteikumu Nr. 114 “Kārtība, kādā zemes lietotājiem nosakāmi zaudējumu apmēri, kas saistīti ar īpaši aizsargājamo nemedījamo sugu un migrējošo sugu dzīvnieku nodarītiem būtiskiem postījumiem un minimālās aizsardzības pasākumu prasības postījumu novēršanai” (turpmāk – Noteikumi Nr. 114) savstarpēju atbilstību. Noteikumu Nr. 114 paredzēto kompensāciju zemes īpašniekiem un lietotājiem par zaudējumiem, kas saistīti ar īpaši aizsargājamo nemedījamo sugu un migrējošo sugu dzīvnieku nodarītajiem postījumiem (turpmāk – kompensācija) paredzēts ieviest saskaņā ar Līguma par Eiropas Savienības darbību (turpmāk – LESD) 108. pantu, par plānoto atbalsta pasākumu paziņojot Eiropas Komisijai. Atbalsts ir saskaņots ar Eiropas Komisiju saskaņā ar Pamatnostādnēm par valsts atbalstu lauksaimniecības un mežsaimniecības nozarē un lauku apvidos 2014.–2020. gadam (Eiropas Savienības Oficiālais Vēstnesis, 2014. gada 1. jūlijs, C 204) un Eiropas Komisijas pamatnostādnēm par valsts atbalsta vērtēšanu zvejniecības un akvakultūras nozarē (Eiropas Savienības Oficiālais Vēstnesis, 2015. gada 7. jūlijs, C 217).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likuma 10. panta pirmā daļa paredz, ka zemes īpašniekam vai lietotājam ir tiesības saņemt no valsts budžetā šim mērķim paredzētajiem līdzekļiem kompensāciju. Savukārt, Noteikumu Nr. 114 3. punktā noteikts, ka kompensācija par īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem nepārsniedz 80 procentu apmēru no aprēķinātajiem zaudējumiem. Noteikumi Nr. 114 paredz, ka maksimālais kompensācijas apmērs nevar būt lielāks par 80% no noteiktā zaudējumu apmēra. Ar Likumprojektu, tiek paredzēts un nepārprotami noteikts, ka kompensācijas apmērs ir ierobežojams. Šāds ierobežojums tiek noteikts, apsverot to, ka katrā komercdarbības modelī ir noteikti riski, ar kuriem jārēķinās, izvēloties attiecīgo nodarbošanos. Akvakultūrā putnu klātbūtne ir viens no tādiem, ar ko uzņēmējam ir neizbēgami jārēķinās, līdz ar to daļa no šī riska ir jāuzņemas arī akvakultūras uzņēmumiem, lai tiem būtu motivācija meklēt efektīvākus līdzekļus produktivitātes veicināšanai. Pretējā gadījumā kompensācijas var radīt tirgus kropļojumus, jo kompensāciju saņemšana var kļūt izdevīgāka nekā zivju audzēšana realizācijai. Tas pats attiecas uz augkopības, biškopības un lopkopības nozarēm. Migrējošo putnu barošanās ar lauksaimniecības kultūrām sētos laukos to migrācijas laikā ir ierasta parādība. Savukārt, lāču postījumu lopkopībai vai biškopībai nav iespējams precīzi prognozēt, tomēr lāču skaitam Latvijā un reģionā kopumā ir vērojama pieaugoša tendence.Turklāt, pēdējo gadu laikā Dabas aizsardzības pārvaldē iesniegto pieteikumu skaits un izmaksātā kompensācijas summa ir pieaugusi. 2018. gadā kopējā izmaksāto kompensāciju summa bija 256 302 *euro* (t.sk., 74 458 *euro* par 2017.gadu), 2019. gadā tā pieauga līdz 593 458 *euro* (t.sk., 97 959 *euro* par 2018.gadu), savukārt 2020. gadā tā sasniedza 1 754 782 *euro* apmēru (t.sk., 1 133 995 *euro* par 2019.gadu). Saskaņā ar likumprojektu “Par valsts budžetu 2021.gadam” likumprojektu “Par vidēja termiņa budžeta ietvaru 2021., 2022. un 2023. gadam” Vides aizsardzības un reģionālās attīstības ministrijas valsts pamatbudžeta 24.08.00 apakšprogrammā “Nacionālo parku darbības nodrošināšana” šim mērķim 2021.gadā ir pieejams finansējums 597 464 *euro* apmērā (t.sk., kompensācijām par saimnieciskās darbības ierobežojumiem īpaši aizsargājamās dabas teritorijās un mikroliegumos) un 2022., 2023.gadā un turpmāk ik gadu šim mērķim paredzēts finansējums 897 464 *euro* apmērā(t.sk., kompensācijām par saimnieciskās darbības ierobežojumiem īpaši aizsargājamās dabas teritorijās un mikroliegumos). Grozījums Likumā attiecināms uz kompensācijas apmēra piešķiršanu nosakot, ka zemes īpašniekiem vai lietotājiem valsts kompensē zaudējumus līdz 80% apmērā no aprēķinātajiem zaudējumiem, tādējādi nodrošinot Noteikumu Nr. 114 un Likuma savstarpēju atbilstību.Minimālās prasības labāko pieejamo aizsardzības pasākumu ieviešanai ir noteiktas Ministru kabineta 2021. gada 18.februāra noteikumos Nr. 114 “Kārtība, kādā zemes īpašniekiem vai lietotājiem nosakāmi to zaudējumu apmēri, kas saistīti ar īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem, un minimālās aizsardzības pasākumu prasības postījumu novēršanai”Izstrādājot Likumprojektu, Vides aizsardzības un reģionālās attīstības ministrija ir ņēmusi vērā to, ka Eiropas Savienības Tiesas (turpmāk – Tiesa) judikatūrā atzīts, ka, atkāpjoties vienīgi no ES konstituējošajos līgumos ietvertajām prasībām, atbilstoši Līguma par Eiropas Savienības darbību (turpmāk – LESD) 107. panta 1. punktam ar ES iekšējo tirgu nav saderīgs nekāds atbalsts, ko piešķir ES dalībvalstis vai ko jebkādā citā veidā piešķir no valsts līdzekļiem un kas rada vai draud radīt konkurences izkropļojumus, dodot priekšroku konkrētiem uzņēmumiem vai konkrētu preču ražošanai, ciktāl tāds atbalsts iespaido tirdzniecību starp ES dalībvalstīm.[[1]](#footnote-2) Tiesas ieskatā, priekšrocības, ko tieši vai netieši piešķir no valsts līdzekļiem vai kas rada papildu izmaksas valstij, ir jāuzskata par valsts atbalstu LESD 107. panta 1. punkta izpratnē.[[2]](#footnote-3)Savukārt Atbilstoši Tiesas judikatūrai Hartas 17. pants ir tiesību norma, ar kuru privātpersonām tiek piešķirtas tiesības, taču Hartas 17. panta 1. punkta faktiskie nosacījumi paredz, ka šo tiesību normu nodrošinātā aizsardzība attiecas uz tiesībām, kam ir īpašuma vērtība, no kuras izriet, ievērojot attiecīgo tiesību sistēmu, iegūts tiesiskais stāvoklis, kas to īpašniekam ļauj šīs tiesības autonomi izlietot savā labā.[[3]](#footnote-4) Vienlaikus Tiesas judikatūrā pausta atziņa par to, ka Hartas 17. pantā nostiprinātās tiesības uz īpašumu nav absolūtas un ka to īstenošanai var tikt noteikti ierobežojumi, ko pamato ES izvirzīti vispārējo interešu mērķi.[[4]](#footnote-5) |
| 3. | Projekta izstrādē iesaistītās institūcijas un publikas personas kapitālsabiedrības | Vides aizsardzības un reģionālās attīstības ministrija; Dabas aizsardzības pārvalde |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstībuun administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts skar tos zemes īpašniekus, tiesiskos valdītājus vai lietotājus, kuru darbība (augkopība, akvakultūra, lopkopība vai biškopība) var tikt ietekmēta no īpaši aizsargājamo nemedījamo sugu un migrējošo sugu dzīvnieku būtiskiem postījumiem. |
| 2. | Tiesiskā regulējuma ietekme uz tautsaimniecību un administratīvo slogu | Dabas aizsardzības pārvaldei Likumprojektā noteiktās izmaiņas neradīs papildu administratīvo slogu un papildu administratīvās izmaksas. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Likumprojekts šo jomu neskar. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Likumprojekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Likumprojekts šo jomu neskar. |
| 2. | Citas starptautiskās saistības | Likumprojekts šo jomu neskar. |
| 3. | Cita informācija | Atbalsts kompensāciju veidā par nemedījamo dzīvnieku nodarītajiem zaudējumiem, tiks piešķirts saskaņā ar Eiropas Savienības pamatnostādnēm par valsts atbalstu lauksaimniecības un mežsaimniecības nozarē un lauku apvidos 2014.–2020. gadam (Eiropas Savienības Oficiālais Vēstnesis, 2014. gada 1. jūlijs, C 204) un Eiropas Komisijas pamatnostādnēm par valsts atbalsta vērtēšanu zvejniecības un akvakultūras nozarē (Eiropas Savienības Oficiālais Vēstnesis, 2015. gada 7. jūlijs, C 217). |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Likumprojekts šo jomu neskar. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| Likumprojekts šo jomu neskar. | Likumprojekts šo jomu neskar. | Likumprojekts šo jomu neskar. | Likumprojekts šo jomu neskar. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Likumprojekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Likumprojekts šo jomu neskar. |
| Cita informācija | Atbalsts kompensācijām zemes īpašniekiem un lietotājiem par zaudējumiem, kas saistīti ar īpaši aizsargājamo nemedījamo sugu un migrējošo sugu dzīvnieku nodarītajiem postījumiem ir saskaņots ar Eiropas Komisiju saskaņā ar Pamatnostādnēm par valsts atbalstu lauksaimniecības un mežsaimniecības nozarē un lauku apvidos 2014.–2020. gadam (Eiropas Savienības Oficiālais Vēstnesis, 2014. gada 1. jūlijs, C 204) un Eiropas Komisijas pamatnostādnēm par valsts atbalsta vērtēšanu zvejniecības un akvakultūras nozarē (Eiropas Savienības Oficiālais Vēstnesis, 2015. gada 7. jūlijs, C 217). Eiropas Komisijas 2020. gada 13. janvāra lēmums par atbalsta pasākuma SA.53793 un 2020. gada 28. janvāra lēmums par atbalsta pasākuma SA.53792 “Īpaši aizsargājamo nemedījamo sugu un migrējošo sugu dzīvnieku nodarīto postījumu kompensēšana zemes īpašniekiem un lietotājiem” saderību ar kopējo tirgu ir spēkā līdz 2025. gada 30. aprīlim. |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |

|  |
| --- |
| Likumprojekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” (turpmāk – MK noteikumi Nr. 970) 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par Likuma grozījumiem tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Vides aizsardzības un reģionālās attīstības ministrijas tīmekļvietnē un Valsts kancelejas tīmekļvietnē.Atbilstoši MK noteikumu Nr. 970 14. punktam elektroniski sagatavots paziņojums par līdzdalības procesu iesniegts Valsts kancelejā publicēšanai tās tīmekļvietnē. |
| 2. | Sabiedrības līdzdalība projekta izstrādē | Likumprojekts 2021. gada 11. martā ievietots Vides aizsardzības un reģionālās attīstības ministrijas tīmekļvietnē [www.varam.gov.lv](http://www.varam.gov.lv) un Valsts kancelejas tīmekļvietnē. |
| 3. | Sabiedrības līdzdalības rezultāti | Priekšlikumi/komentāri nav saņemti. |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija, Dabas aizsardzības pārvalde. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Likumprojekts neietekmē iesaistīto institūciju funkcijas un uzdevumus. Jaunas institūcijas nav jāveido. Esošās institūcijas nav jāreorganizē. |
| 3. | Cita informācija | Nav |

Vides aizsardzības un reģionālās

attīstības ministrs Artūrs Toms Plešs

Teša 67026572, Linda.Tesa@varam.gov.lv

1. Sk., piemēram, Tiesas 2013. gada 19. marta sprieduma apvienotajās lietās C-399/10 P un C-401/10 P *Bouygues SA* 98. punktu. [↑](#footnote-ref-2)
2. Sk., piemēram, Tiesas 2013. gada 19. marta sprieduma apvienotajās lietās C-399/10 P un C-401/10 P *Bouygues SA* 99. punktu). [↑](#footnote-ref-3)
3. Sk., piemēram, Tiesas 2019. gada 1. decembra sprieduma lietā C-235/17 Eiropas Komisija pret Ungāriju 67., 68., 69. punktu. [↑](#footnote-ref-4)
4. Sk., piemēram Tiesas 2017. gada 13. jūnija sprieduma lietā C-258/14 *Florescu* 51. punktu. [↑](#footnote-ref-5)